# Fletxa Valona 2011

La Fletxa Valona 2011, 75a edició de la Fletxa Valona, es va disputar el dimecres 20 d'abril de 2011, entre Charleroi i Huy, sobre un recorregut de 201 kilòmetres. Aquesta era l'onzena prova de l'UCI World Tour 2011 i segona del tríptic de les Ardenes, després de l'Amstel Gold Race i abans de la Lieja-Bastogne-Lieja.
De la mateixa manera que tres dies abans a l'Amstel Gold Race, el belga Philippe Gilbert (Omega Pharma-Lotto) en fou el vencedor gràcies a un atac demolidor en els metres finals de la pujada al Mur de Huy, lloc d'arribada d'aquesta clàssica. En segona posició, i també com a l'Amstel Gold Race, quedà el català Joaquim Rodríguez (Team Katusha), a tres segons, mentre que tercer fou Samuel Sánchez (Euskaltel–Euskadi), a cinc segons.
Amb aquesta victòria Gilbert passa a encapçalar la classificació de l'UCI World Tour, en detriment del suís Fabian Cancellara.

## Equips

25 equips prenen part en aquesta edició: els 18 ProTeams i 7 equips continentals professionals.
| Núm. | Codi | Equip |
| 1-8 | BMC | BMC Racing Team |
| 11-18 | KAT | Team Katusha |
| 21-28 | SBS | Saxo Bank-Sungard |
| 31-38 | RSH | Team RadioShack |
| 41-48 | THR | Team HTC-High Road |
| 51-58 | RAB | Rabobank ProTeam |
| 61-68 | GRM | Garmin-Cervélo |
| 71-78 | LEO | Team Leopard-Trek |
| 81-88 | LAM | Lampre-ISD |
| 91-98 | MOV | Movistar Team |
| 101-108 | QST | QuickStep Cycling Team |
| 111-118 | SKY | Team Sky |
| 121-128 | OLO | Omega Pharma-Lotto |
| Núm. | Codi | Equip |
| 131-138 | LIQ | Liquigas-Cannondale |
| 141-148 | EUS | Euskaltel–Euskadi |
| 151-158 | ALM | AG2R La Mondiale |
| 161-168 | VCD | Vacansoleil-DCM |
| 171-178 | AST | Astana Qazaqstan Team |
| 181-188 | COF | Cofidis |
| 191-198 | SKS | Skil-Shimano |
| 201-208 | FDJ | FDJ |
| 211-218 | LAN | Landbouwkrediet |
| 221-228 | SAU | Saur-Sojasun |
| 231-238 | VWA | Veranda's Willems-Accent |
| 241-248 | TSV | Topsport Vlaanderen-Mercator |

## Recorregut

El recorregut de la cursa es veu complicat per l'ascensió a nombroses cotes:
| Quilòmetre | Nom | Llargada (m) | Pendent mitjà |
| 70 | Mur de Huy | 1.300 | 9,3% |
| 109,5 | Cota de Peu d'Eau | 2.700 | 3,9% |
| 115 | Cota de Haut-Bois | 1.600 | 4,8% |
| 140,5 | Cota de Groynne | 2.000 | 3,5% |
| 146,5 | Cota de Bohisseau | 1.300 | 7,6% |
| 149,5 | Cota de Bousalle | 1.700 | 4,9% |
| 160,5 | Cota d'Ahin | 2.300 | 6,5% |
| 171,5 | Mur de Huy (2n pas) | 1.300 | 9,3% |
| 190 | Cota d'Ereffe | 2.100 | 5,9% |
| 201 | Mur de Huy (3r pas) | 1.300 | 9,3% |

## Desenvolupament de la cursa

Des del segon quilòmetre es forma una escada integrada per quatre homes: Preben van Hecke (Topsport Vlaanderen-Mercator), Matti Helminen (Landbouwkrediet), Maciej Paterski (Liquigas-Cannondale) i Maxime Vantomme (Team Katusha). Els quatre aconseguiran una diferència màxima de 17 minuts. En el segon dels passos pel Mur de Huy una desena de corredors aprofiten per escapar-se del control del gran grup, però l'Omega Pharma-Lotto controla la situació en tot moment evitant que agafin massa diferència. A 15 km per a l'arribada, a la Cota d'Ereffe es produeix una selecció entre els escapats i entre el gran grup. Finalment els escapats seran agafats a manca de 8 km per a l'arribada. Jérôme Pineau (QuickStep Cycling Team) i Marco Marcato (Vacansoleil-DCM) afronten l'ascens final al mur de Huy amb 10" sobre la resta de favorits, però ràpidament seran agafats. A 250 metres Gilbert va atacar, deixant enrere la resta de ciclistes, guanyant amb claredat amb 3 segons sobre Joaquim Rodríguez.

## Classificació final

| | Ciclista | Equip | Temps | Punts UCI |
| 1 | Philippe Gilbert | Omega Pharma-Lotto | 4h 54' 57" | 80 |
| 2 | Joaquim Rodríguez | Team Katusha | + 3" | 60 |
| 3 | Samuel Sanchez | Euskaltel–Euskadi | + 5" | 50 |
| 4 | Aleksandr Vinokúrov | Astana Qazaqstan Team | + 6" | 40 |
| 5 | Igor Antón | Euskaltel–Euskadi | m. t. | 30 |
| 6 | Jelle Vanendert | Omega Pharma-Lotto | m. t. | 22 |
| 7 | Frank Schleck | Team Leopard-Trek | m. t. | 14 |
| 8 | Daniel Moreno | Team Katusha | + 9" | 10 |
| 9 | Christophe Le Mével | Garmin-Cervélo | + 12" | 6 |
| 10 | Paul Martens | Rabobank ProTeam | m. t. | 2 |

## Referències

* ↑ Le Parcours 2011 a letour.fr (francès)
* ↑ Abonat al segon lloc a elpunt.cat (21 d'abril de 2011)

## Enllaços externs

* Fletxa Valona 2011 - Lloc web oficial